Diari Oficial de la Generalitat Valenciana


Sumari del DOGV 5962, del 25-02-2009 (2009/1928)

ORDE de 17 de febrer de 2009, de la Conselleria d'Immigració i Ciutadania, per la que es dóna publicitat als crèdits que han de finançar les ajudes convocades per l'Orde de 17 de desembre de 2008, d'esta mateixa Conselleria, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1928


Data del document
:   17-02-2009

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * integració dels migrants
    * ajuda social
    * suport econòmic
    * integració social
    * migrant
    * ajuda pública
    * societat sense fins de lucre

ORDE de 17 de febrer de 2009, de la Conselleria d'Immigració i Ciutadania, per la que es dóna publicitat als crèdits que han de finançar les ajudes convocades per l'Orde de 17 de desembre de 2008, d'esta mateixa Conselleria, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2009. [2009/1928]  
L'Orde de 17 de desembre de 2008, de la Conselleria d'Immigració i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2009 (DOCV núm. 5917, de 19 de desembre), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat l'import global màxim destinat a la concessió de les referides ajudes a l'existència de crèdit pressupostari adequat i suficient en la Llei de Pressupostos de la Generalitat per a l'exercici 2009.  
Una vegada aprovada i publicada la Llei 17/2008, de 29 de desembre, de Pressupostos de la Generalitat per a este exercici (DOCV núm. 5924, de 31 de desembre), de conformitat amb el que ha preceptuat l'article 47.11 del Text Refós de la Llei d'Hisenda Pública de la Generalitat Valenciana, aprovada per Decret Legislatiu de 26 de juny de 1991, així com en el segon paràgraf de l'article segon de l'Orde de 17 de desembre de 2008 abans citada, cal donar publicitat als crèdits definitius i a la línia de subvenció destinada al finançament de l'esmentada convocatòria d'ajudes, sense perjudici del que disposa l'article tercer de la referida orde.  
Per raó d'això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, així com l'article 28 de la Llei 5/1983, de 30 de desembre, de Govern Valencià,   
ORDENE  
Primer  
Donar publicitat al crèdit pressupostari i la línia de subvenció destinada a finançar la convocatòria d'ajudes destinades a la realització de projectes dirigits a la integració social de persones immigrants per a l'exercici 2009, regulada per Orde de 17 de desembre de 2008, de la Conselleria d'Immigració i Ciutadania (DOCV núm. 5917, de 19 de desembre), que s'indiquen a continuació:   
Aplicació pressupostària: 69.26.39.280.04.8  
Línia de subvenció: T6377 "Integració Social Immigrants"  
Consignació pressupostària: 397.843,60 €.  
Procedència i quantia dels fons:  
Finalistes: 200.000,00 €  
Propis condicionats: 197.843,60 €.  
València, 17 de febrer de 2009  
El conseller d'Immigració i Ciutadania  
RAFAEL BLASCO CASTANY